રાજકોટ તા. ૧૨: ભગવતીપરા મહાકાળીનગર-૨માં રહેતો અને માસૂમ વિદ્યાલયમાં ધોરણ-૧૨માં ભણતો પ્રણવ (ઉ.૧૬) મંગળવારે સવારે ઘરેથી સાઇકલ લઇ સ્કૂલ ડ્રેસ પહેરી સ્કૂલે જવા નીકળ્યા બાદ ત્યાં ન પહોંચતા અને સ્કૂલમાંથી તેના માતા ચંદનબેન નરેન્દ્રભાઇ સોલંકી (ઉ.૩૯)ને શિક્ષીકાએ ફોન કરી પ્રણવ શાળાએ આવ્યો નહિ હોવાની જાણ કરતાં શોધખોળ બાદ પોલીસને જાણ કરવામાં આવતાં પોલીસે અપહરણનો ગુનો નોંધી તપાસ શરૂ કરી હતી. દરમિયાન પ્રણવ રાજસ્થાનના અલવર ખાતે માસા-માસીના ઘરે પહોંચી ગયાના વાવડ મળતાં પોલીસ અને પરિવારે હાશકારો અનુભવ્યો છે.